**GORAN GAŠPARAC**

**vijećnik**

**Amandman br. 01**

**Izrada studije - Produženje turističke sezone**

|  |  |  |  |
| --- | --- | --- | --- |
| **OPIS** | **Plan za 2018 g.** | **+/-****pov./smanj** | **Novi plan za 2018 g.** |
| R002, Gl.00201. Pr.1025, F.Kl.01Nova aktivnost A\_\_\_\_\_ - **izrada studije Produženje turističke sezone**Iz. 1 | 0 | **+ 50.000** | **50.000** |
| R001, Gl.00101. Pr.1025, F.Kl.01 Aktivnost A100005 **Dan Grada Poreča**Iz. 1, Poz. 32 - Materijalni rashodi | 120.000 | **- 15.000** | 105.000 |
| R001, Gl.00101. Pr.1025, F.Kl.01 Aktivnost A100006 **Proslava 1.Maja - praznika rada**Iz. 1, Poz. 32 - Materijalni rashodi | 83.000 | **- 10.000** | 73.000 |
| R001, Gl.00101. Pr.1025, F.Kl.01 Aktivnost A100009 **Proslava Sv.Maura**Iz. 1, Poz. 32 - Materijalni rashodi | 138.000 | **- 15.000** | 123.000 |
| R001, Gl.00101. Pr.1025, F.Kl.01 Aktivnost A100011 **Proslava Sv.Roka i maškare u Novaj Vasi**Iz. 1, Poz. 32 - Materijalni rashodi | 117.500 | **- 5.000** | 112.500 |
| R001, Gl.00101. Pr.1025, F.Kl.01 Aktivnost A100014 **Proslava Sv.Marije male u Baderni**Iz. 1, Poz. 32 - Materijalni rashodi | 54.000 | **- 5.000** | 49.000 |

**R** - Razdjel, **Gl.** - Glava, **Pr.** – Program, **A** - Aktivnost, **K** - Kapitalni projekt, **F.Kl**. - Funkcijska klasifikacija, **Iz.** – Izvor, **POZ** - broj konta

***Obrazloženje:***

 **Problem prekratkog turističkog poslovanja i visoka koncentracija turističkog poslovanja u par turističkih mjeseci veliki je problem za male poduzetnike i za građane Grada Poreča.**

 Taj problem treba riješiti (kontinuirano rješavati, boriti se s tim problemom, nastojati mijenjati stanje). Ne možemo se miriti s takvim stanjem jer:

* mali poduzetnici u turizmu i drugi (koji su direktno ili indirektno vezani za turizam) ne mogu uspješno poslovati intenzivno radeći samo par mjeseci, a sve ostale mjesece u godini ostvarivati samo troškove
* građani, posebno oni koji su vezani za sezonsko poslovanje s tako izraženom sezonalnošću turističkog poslovanja, ne ostvaruju dovoljno prihoda i imaju ozbiljne probleme sa svojom egzistencijom
* takvo poslovanje nije perspektivno za mlade ljude koji bi se u turizmu zapošljavali, otvarali svoja poduzeća ili obrte i ostvarivali egzistenciju u svome gradu i to kao poduzetnici i zaposleni građani koji dobro žive od turizma. Sezonsko poslovanje to ne omogućava
* sezonalnost poslovanja ne opravdava zauzimanje i angažiranje ogromnih resursa od turizma ili koji su izgrađeni za turizam (od obala i zelenih površina, do infrastrukture svih vrsti i komunalnih servisa svih vrsti, sportskih objekata i sadržaja i sl.) jer ti resursi stoje veliki dio godine neiskorišteni, zamrznuti, van funkcije
* poslovanje samo ljetnih mjeseci pretvara naš grad u gospodarski mrtav grad gotovo šest mjeseci, što je s obzirom na resurse koje imamo - neopravdano i neprihvatljivo
* sezonsko poslovanje je nedovoljno da bi turizam snažno djelovao na porast BDP-a grada Poreča koji je sada jedva oko 15.000 EUR po glavi stanovnika. Moramo više iskoristiti potencijale koje imamo da bi uz sve ostalo povećali ukupan standard života, a osnovni pokazatelj je BDP za koji bi trebali težiti da ga u kraćem vremenskom periodu dignemo na barem 25.000 EUR po glavi stanovnika (što je još uvijek ispod prosjeka EU)

 Izrada stručne studije o Produženju turističke sezone u Poreču, dala bi nam odgovore na pitanja kako angažirati naše turističke resurse u cilju produženja turističke pred i po sezone, s intencijom da u skoroj budućnosti ostvarimo cjelogodišnju turističku aktivnost i poslovanje.

 Racionalizacijom troškova "Materijalni rashodi" po predloženim stavkama moguće je osigurati potrebna sredstva za ovu aktivnost, a da se navedene manifestacije ne dovedu u pitanje.